cyanic-selkie/wikianc huggingface dataset:
Stilleben
Stilleben (frå tysk Still-leben, tyder 'stilt liv') er ein måleri- og fototeknisk stil, der livlause gjenstandar er samla eller oppsett. Gjenstandane som vert avbilda er svært ofte ulike matrettar, eller òg blomar og blomeoppsatsar. Omgrepet kjem opphavleg frå nederlandsk stilleven. I fransk nyttar ein nemninga nature morte ('daud natur') for den same stilen.
Før 1600-talet
Stilleben kan sporast heilt tilbake til tidleg orientalsk og egyptisk kunst. Veggmotiva i gamle egyptiske gravmåleri har ofte med mat og bruksgjenstandar, eit uttrykk for det behovet dei døde har i sin neste eksistens. Dei gamle grekarane og romarane har òg nytta denne stilen. Dei la mest vekt på det dekorative, døme på dette er frisene i Pompei og legenda om Zeuxis og Parrhasius, ho fortel om det verd ein på den tid sette på kunstnariske ferdigheiter.
1600- til 1900-talet
Først mot slutten av mellomalderen og tidleg i renessansen dukka omgrepet opp som ein sjølvstendig stilart. Kunstnarane la stor vekt på oppsetjing, plassering, utforming og lyssetting, uavhengig om motiva var religiøse eller ikkje. Stilen breidde seg særleg i Nord-Europa, og dei første referansane til ein eigentleg stilart er frå Nederlanda i 1650-åra. Seinare har målarar utvikla stilen til eit fullstendig naturtru avtrykk av oppstillingane. Nokre kunstnarar la vekt på særlege motiv. Mellom desse finn ein Jan van Huysum med sine blomar, Jan van Eyck med religiøse ikonar, Abraham van Beyeren med fisk og Jean Siméon Chardin med mat. Desse vert rekna for å ha vore dei som i størst grad har utvikla stilarten.
Drivkrafta for særleg hollendarane var den reformerte, hollandske kyrkja, som på 1500-talet etterspurde religiøs kunst til dei mange kyrkjehusa. Dette skapte eit behov for alternative stilartar med religiøse påminningar.
Motiva var ofte overdådige bankettar med fine dukar og bestikk, dekt med lekre og eksklusive matrettar, og store overdådige bukettar av sjeldne og dermed dyre blomar, eller symbol på daude og elende med knoklar og kranium, timeglas eller eit nesten nedbrunne lys, dei siste såkalla vanitas-motiv. Alle desse motiva kunne gje eit alibi i høve til dei strenge religiøse påboda, då det ofte var mogleg å tolke dei som utsegner om overflod og fåfengd. Ser ei nærare på bileta frå denne perioden, kan ein ofte ane at frukta er overmoden, og at det kan vere både fluger og andre skadedyr til stades. Utbreiinga var særleg stor i Flandern, Spania, det nordlege Italia og Frankrike. I Frankrike var adelen den leiande drivkrafta, men der ynskte ein ikkje å ha med dei moralske undertonane. Rokokkotida gav høve til ein grensegang, med stilen trompe-l'œil (fransk for «å narre auget») som resultat.
Stilleben på 1900-talet
Vidareføringa frå Cézannes stilleben finst hos mange av dei store kunstnarane i perioden 1900-1920. Både Pablo Picasso, Georges Braque og Juan Gris måla stilleben, ofte med musikkinstrument. Derifrå gjekk vegen vidare til den syntetiske kubismen, som var oppteken av collaget som kunstform.
I USA, der kunstnarane var upåverka av akademiske restriksjonar, var stilleben tidleg på 1900-talet konsentrert omkring Philadelphia. Kombinasjonen av den amerikanske realismen og kubismen gav verk av ein særskild variant, skapt av kunstnarar som Georgia O'Keeffe, Stuart Davis og Marsden Hartley, dessutan tidlege fotografiske verk av Edward Weston.
Régence
Régence viser til den perioden i fransk historie då landet var styrt av regenten Filip II av Orléans medan Ludvig XV var mindreårig, frå 1715 til 1723. Hertug Filip av Orléans var nevø av den føre kongen, Ludvig XIV.
Stilleben
Stilleben på 1900-talet
Mykje popkunst, til dømes Andy Warhols "Campbell's Soup Cans", er avleia frå klassisk stilleben. Sjølve utgangspunktet for verka er korkje naturtru avspegling eller geometriske utfordringar, men å syne fram kommersielle produkt og derigjennom sjølve kommersialismen.
Régence
Régence-stil
Omgrepet viser også til ei stilretning frå omlag denne tida, omlag dei tre første tiåra av 1700-talet. Han markerte ein overgang frå barokken til tidleg rokokko, og har trekk frå begge stilane. Retninga var ein reaksjon mot den pompøse stilen ved hoffet til «Solkongen» Ludvig XIV, og var prega av måtehald med små salongar (petit salon) med smekre, flyttbare møblar. Bein på bord, skap og stolar blei laga med elegante svingar, og møbelflater kunne dekorerast med intarsia. Skrivebord og kommode var nye møbeltypar som blei innførte på denne tida.
Stilleben
Stilleben på 1900-talet
Med den fototekniske utviklinga vart det laga fotografiske utgåver av stilleben, såkalla fotorealisme. Opp gjennom 1970-åra blomstra stilleben på ny, men då som fotografi.
Régence
Régence-stil
Viktige formgjevarar frå denne tida er Jean Berain (1640–1711), Claude Audran (1658–1734), Antoine Watteau (1684–1721), Charles Cressent (1685–1768), Robert de Cotte (1656–1735), Claude Gillot (1673–1722) og Gilles-Marie Oppenord (1672–1742).
Stilleben
Stilleben på 1900-talet
Prosessorkrafta i moderne datamskinar gjorde det med tida mogleg å rendere motivet i stilleben, og nokre av dei første og mest klassiske renderingar er av stillebenmotiv. Innføringa av digitalkamera og den lettare tilgangen til avansert fotoutstyr, har gjeve stilleben endå ein renessanse. Oppstillinga av moderne stilleben vert direkte overført til datamaskina, der dei vert redigert med eit biletbehandlingsprogram som til dømes Photoshop.
Sollibotn
Sollibotn ligg utanfor Eivindvik i Gulen kommune i Vestland.
Båtruter
Sollibotn har kai og er stoppestad for båtruter ut til øyene, til Dingja, innover Sognefjorden til mellom anna Balestrand, Leikanger og Sogndal, og nordover til Florø og Selje. Ruta Sløvåg-Furenes-Eivindvik har også endestopp i Sollibotn.
Per Christian Hemmer
Per Christian Møller Hemmer er ein norsk fysikar som er ekspert på statistisk fysikk, spesielt utrekningar av tilstandslikningar for klassiske og kvantemekaniske system, polymerfysikk og halvleiarfysikk. Han studerte fysikk ved NTH i Trondheim og fekk sin siv.ing. i 1956 med særdeles tilfredsstillande (1.0), og sin dr.techn. i 1959. Etter mellom anna forskaropphald ved Københavns Universitet og Rockefeller University, vart han i 1966 innvald i både Det Kongelige Norske Videnskabers Selskab som held til i Trondheim, såvel som Norges Tekniske Vitenskapsakademi. Han var tilsett som dosent ved NTH 1966–68 og professor i teoretisk fysikk 1969–2003. Ikkje før i 1980 vart han innvald i Det Norske Videnskaps-Akademi. Han er son av Alv Kristiansen (1900–1988) som var disponent og redaktør i Christiansands Tidende, Agderposten og Vestlandske Tidende.
Sollibotn
Nordsjøløypa
Staden er òg eit av endepunkta for Nordsjøløypa som går mellom Flolid og Solllibotn.
Her finst også ei hyttegrend.
Veg Sollibotn–Dingja
I 2007 fekk staden veg vidare til Dingja. Denne held fram vidare innover fjorden til Oppedal i tillegg til vegen via Eivindvik over Rutledalen. Fylkeskommunen løyvde 12 millionar og Gulen kommune 8 millionar. BKK hadde i 2001 ytt eit lån på 3.2 millionar. Resten av pengane vart samla inn mellom grunneigarar og andre lokalt.
Ulukke
Ei større ulukke, Sea Cat-ulukka hende 4. november 1991, då katamaranen «Sea Cat» frå Fylkesbaatane i Sogn og Fjordane grunnstøytte ved Mjømna i Gulen. Båten hadde då like før reist frå Sollibotn og var på veg til Bergen.
Anous
Anous er ei biologisk slekt av terner (noddyar) og medlem av måsefamilien, Laridae. Gruppa er representert ved kystar over alle tropiske hav, spesielt ved øyar.
Dette er fuglar med mørk brunleg fjørdrakt, bleik hette, langt, slankt nebb; kileforma hale med flisete tupp. Kroppstorleiken varierer mellom 30 og 45 centimeter. I kroppsform minnar dei om andre terner. To artar har til forskjell frå terner heilt mørk fjørdrakt.
Dei har eit langt meir pelagisk levevis enn terner og hekkar typisk på tropiske eller subtropiske øyar til havs. Kullet er på eit egg og rugetida er relativt lang. Dietten er fisk og blekksput.
Artslista
Anous i rekkjefølgje etter EBird/Clements Checklist v2018 med norske namn etter Norske navn på verdens fugler:
Karaš
I romartida vart elva kalla Apo, frå det trakiske ordet som tyder «vatn».
Caraş spring ut i Aninafjella, nordaust for byen Anina i Romania, og nær kjeldene til elvane Bârzava og Nera. Ho renn gjennom Romania i 50 km og først nordover, mfør ho snur sørvestover. Ho renn inn i Serbia og Vojvodina. Etter å ha passet austsida av Zagajicaåsane er Karaš kanalisert og ein del av den siste delen av Donau-Tisa-Donau-kanalen. Ho munnar ut i Donau nær landsbyen Stara Palanka, like ved turiststaden Ram.
Karaš drenerer eit område på 1400 km².
Alicia Keys
Alicia Augello Cook, kjend som Alicia Keys er ein svært prisløna USA-amerikansk R&B- og soulartist og skodespelar. Ho voks opp som einebarn i Manhattan i byen New York.
Biografi
Det fyrste albumet hennar fekk tittelen Songs in A Minor «Songar i a-moll», og kom ut i juni 2001. Til å vera debutalbum vart dette enormt populært; det selde over 6 millionar eksemplar i USA åleine, og 12 millionar på verdsbasis. Fleire singlar vart laga av songane, og den mest kjende av desse er hit-en «Fallin'». Alicia Keys vann imponerande fem Grammy-prisar for dette albumet.
Artisten fylgde opp med The Diary of Alicia Keys; «Alicia Keys si dagbok» i desember 2003, og suksessen heldt fram. Dette albumet vann 4 ho fire Grammy-prisar for, og singelen «If I Ain't Got You» vart populær. Etter dette spelte Alicia Keys inn ein cd som fekk tittelen Unplugged (2005), dvs. utan bruk av forsterkarar og elektroniske instrument.
I 2007 debuterte ho som skodespelar i spelefilmen Smokin' Aces, der ho spelte mot Ben Affleck og Andy Garcia. I november same året kom det tredje studioalbumet hennar, As I Am ut. Også dette vann ho Grammy for. Hennar fjerde album heiter The Element of Freedom og vart utgjeve i 2009. I 2010 vart ho gift med rapparen Swizz Beatz, og dei fekk ein son saman same året.
Som skodespelar har ho også hatt ei stor rolle i filmen Bienes hemmelige liv frå 2008. Det kan også nemnast at ho har samarbeidd med Jay-Z på hip-hopsingelen «Empire State of Mind».
Wooden Peak
Wooden Peak er eit fjell 2 nautiske mil (3,7 km) søraust for Black Head på vestkysten av Graham Land. Det vart kartlagd av British Graham Land Expedition (BGLE) under Rymill, 1934-37. Det vart namngjeve av United Kingdom Antarctic Place-Names Committee (UK-APC) i 1959 etter Frederick E. Wooden, ein landmålar i Falkland Islands Dependencies Survey (FIDS) ved Danco Island i 1956 og ved Prospect Point i 1957. Wooden var òg knytt til British Naval Hydrographic Survey Unit som arbeidde i området i 1957-58.
Provinsen Bolu
Provinsen Bolu (tyrkisk Bolu ili) er ein provins nordvest i Tyrkia. Det er ein viktig stad halvvegs mellom hovudstaden Ankara og den største byen i landet, Istanbul. Han dekkjer eit areal på 7 410 km² og har 271 208 (2010) innbyggjarar.
Provinsen er skogkledd og ligg kring byen Bolu, som har ei lang historie.
Kolgrim litle
Kolgrim litle (norrønt: Kolgrímr litli) var ein islandsk skald som levde på 1000-talet og er omtala i islendingesogene.
Liv og skaldskap
Det som er kjend om livet til Kolgrim, finst i «Tåtten om Torgrim Hallbjørnsson og Bjarne Gullbråskald». Han kom til Noreg om bord på skipet til islendingen Torgrim Hallesson. Det var fleire namngjevne menn med på ferda, to islandske menn, Bjarne Gullbråskald og Tord, som begge var sønene til Hallbjørn frå Laxárdalu, Illuge som var son til Torgrim, og ein stor og sterk kar som vart kalla Galte. Kolmgrim blir omtala som liten (litli) men kvikk (fráligr).
Send Her My Love
«Send Her My Love» er ein song frå 1983 av det amerikanske rockebandet Journey. Songen kom ut i september det året som den fjerde singelen deira frå albumet Frontiers. Songen var ein ballade skriven av Jonathan Cain og Steve Perry og nådde 23. plassen på den amerikanske poplista i november.
Kolgrim litle
Liv og skaldskap
Slik det blir fortalt i soga, kom dei til Noreg då kong Magnus den gode var i Danmark og det var Kalv Arnesson som hadde mest å seie i Trondheimen. Han baud islendingane til seg og dei var hjå han den vinteren. Så hende det at Bjarne Gullbråskald sa fram eit dikt til Kalv, der han tala rosande om han fordi han hadde kjempa mot kong Olav den heilage. Torgrim Hallesson likte dette ille og han drap Bjarne. På eit tingmøte skal Kalv Arnesson ha lyst Torgrim fredlaus for ugjerninga, og Tord Hallbjørnsson tok då straks hemn og drap Torgrim. Straks tok Kolgrim litle hemn for dét drapet, han treiv ei øks og gav Tord banehogg i ryggen.
Kalv Arnesson lét då Kolgrim legge i lekkjer og ville at han skulle drepast, dersom Tord ikkje overlevde. Ikkje lenge etter kom kong Magnus attende frå Danmark, og samstundes døydde Tord av såret.
Det gjekk då slik til at Kolgrim baud seg til å gjere eit kvad om Olav den heilage, om han fekk leve, og kong Magnus let han dermed behalde livet. Seinare gjorde Torgrim ei pilgrimsreise, og etter han var heimkomen «reiste han mellom landa» og vart kjent som ein god kjøpmann.
Feil kronologi
Strofene ovanfor skulle tyde på at det er ein kjerne av sanning i det som blir fortalt i «Tåtten om Torgrim Hallbjørnsson og Bjarne Gullbråskald». Hendinga kan likevel ikkje ha skjedd på den tida då Magnus den gode var konge, for Bjarne Gullbråskald må ha vore i live på eit langt seinare tidspunkt og døydde truleg ikkje før omkring 1050.
Kalv Arnesson kom tidleg i usemje med kong Magnus den gode og rømde til Orknøyane, der han var lenge hos Torfinn Sigurdsson jarl. Bjarne Gullbråskald gjorde diktet «Kalvsflokk» til Kalv Arnesson, der han mellom anna skildrar korleis Kalv i året 1045 var med Torfinn jarl i striden mot brorsonen Ragnvald Brusesson jarl. Etter den tida, etter at kong Mangus døydde i 1047, kom Kalv Arnesson attende til Noreg, og då var Harald Hardråde blitt einekonge.
Alt talar for at sogeforfattaren tok feil, både av tida og kven som var konge i Noreg, då drapa skjedde, og at det i røynda var kong Harald Hardråde som gav grid til Kolgrim litle. Ein konsekvens blir då at «fyrsten» i strofa ovanfor, må ha vore kong Harald.
Fabrizio Donato
Fabrizio Donato er ein italiensk tidlegare friidrettsutøvar som i hovudsak tevla i tresteghopp, men også i lengdehopp. Han vart europameister i tresteghopp i 2012, og tok OL-bronse same sesongen. Donato har den italienske rekorden i tresteg både utandørs, 17,60 meter, og innandørs (17,73 m).
Aktiv
I juni 2000 sette Donato italiensk rekord med 17,60 meter under eit stemne i Milano, han forbetra dermed Paolo Camossi sin gamle landsrekord med 31 cm. Om hausten same året deltok han i sine fyrste sommarleikar i Sydney, men var langt unna ein plass i finalen. Året etter vann han trestegtevlinga under Mellomhavsleikane med eit hopp på 17,05 m.
I 2002 vart Donato nummer fire under europameisterskapen med 17,15 meter, to cm bak hans årsbeste. Korkje under friidretts-VM 2003 eller OL 2004 nådde han finalen i spesialøvinga.
Han vann tresteg-tevlinga ved Europacupen i friidrett i 2006, med 16,99 meter. Men han klarte ikkje å kome mellom dei tolv EM-finalistane i Göteborg same sesongen. Han deltok både ved Sommar-OL 2008 og VM 2009, begge gongane utan å nå finalen. I 2009 vann han EM innandørs i Torino. Her hoppa han 17,59 meter, ny meisterskapsrekord, og slo toaren Viktor Jastrebov med 34 cm. Ved innandørs-EM 2011 i Paris hoppa Donato heile 17,73 meter, ny italiensk rekord. Med det hoppet sikra han seg sølvmedaljen, franske Teddy Tamgho sette ny innandørs verdsrekord med 17,92 m.
2012-sesongen vart ein jubelsesong for 36 år gamle Donato. Han vann eit suverent EM-gull i Helsingfors med eit vinnarhopp på 17,63, og fem veker seinare tok han i London bronsen i OL-tevlinga etter å ha landa på 17,48 m.
Íra i Messinía
Íra (gresk Είρα) er ein tidlegare kommune i periferieininga Messinía i periferien Peloponnes i Hellas. Íra inngår frå 2011 som ei kommunaleining i kommunen Ikhalía.
Alan Spenner
Alan Henry Spenner var ein britisk bassist som spelte med Wynder K. Frog, The Grease Band, ABC, David Coverdale, David Soul, Joe Cocker, Lynda Carter, Peter Frampton, Ted Nugent, Kokomo og Roxy Music. Han spelte òg på den originale innspelinga i 1970 av Jesus Christ Superstar.
Lyttelton Harbour
Lyttelton Harbour (maori Te Whaka-raupo) er ei naturleg hamn og eit av ei to store innløpa på Bankshalvøya, på kysten av regionen Canterbury på New Zealand. Det andre er Akaroa-hamna.
Alan Spenner
Spenner spelte bass på Woodstock i 1969 med Joe Cocker og the Grease band, som sett på The Woodstock Directors Cut DVD og Roxy Music-DVDen The High Road, filma i Frejus i Frankrike, i august 1982.
Lyttelton Harbour
Hamna er om lag 15 km lang frå munningen til Teddington, og vart danna ved ein serie av tidlege vulkanutbrot som danna ein kaldera, der dei bratte sidene har forma Port Hills på den nordlege breidda i hamna.
Alan Spenner
Spenner døydde 11. august 1991 av eit hjarteattakk, berre 43 år gammal.
Lyttelton Harbour
Den største busetnaden ved hamna er Lyttelton, som tener som hamneby for Christchurch, og som har samband med Christchurch gjennom den enkeltspora jarnvegstunellen Lyttelton rail tunnel (opna i 1867), ein tofelts vegtunnel (opna i 1964) og to vegar over Port Hills. Diamond Harbour ligg på sørsida av hamna, og maorilandsbyen Rāpaki i vest. Inst i hamna ligg busetnaden Governors Bay. Reservatet Quail Island ligg nær botnen av hamna, og Ripapa (Ripa)-øya ligg like utanfor sørbreidda ved innløpet til Purau Bay.
Lyttelton Harbour er innløpet til ei travel kommersiell hamn i Lyttelton. I 1877 tok Lyttelton Harbour Board (no Lyttelton Port Company) initiativ til å byggja ei indre hamn som i dag også omfattar oljetankar og ei moderne containerhamn.
Øya Ripapa har utbreiddde festningsverk og vart under den første verdskrigen brukt til internering av tyske borgarar, den mest kjende av desse var grev Felix von Luckner. Quail Island vart brukt til leprakoloni av dei tidlege europeiske innvandrarane, og har seinare vorte eit naturreservat.
Hektordelfinar, ei stadeigen (endemisk) art på New Zealand finst her saman med newzealandsk pelssel (Arctocephalus forsteri).
Negro Hill
Negro Hill er ein kjenneleg, klipperik ås med to toppar med eit lite tjern mellom seg, med ei høgd opp mot 143 moh ved South Beaches på Byers Peninsula på Livingston Island i Sør-Shetlandsøyane i Antarktis. Området vart vitja av selfangarar på 1800-talet.
Åsen vart skildrande namngjeve (‘Morro Negro’ tyder «Svart mo» på spansk) av ein argentinske antarktisekspedisjon kring 1958. Åsen ligg 1,1 km nordaust for Dometa Point, 4,99 km aust-nordaust for Nikopol Point, 4,71 km aust-søraust for Chester Cone, 15 km sør for Tsamblak Hill og 4,04 km vest-nordvest for Rish Point.
Friedrich Engel
Friedrich Engel var ein tysk matematikar.
Han var professor i Leipzig frå 1889, i Greifswald frå 1904, og i Giessen frå 1913 til 1930. Engel var elev av Sophus Lie og sidan medarbeidarane hans. Han har i arbeida sine ført teoriane til Lie vidare. Engel vart æresdoktor ved Universitetet i Oslo i 1929. Saman med professor Poul Heegaard gav han i 1922–1937 ut dei samla verka til Sophus Lie.
Mount Wilcox i Antarktis
Mount Wilcox er eit fjell med ein spiss, pyramideforma fjelltopp, søraust for Square Bay, 13 km aust for Camp Point på vestkysten av Graham Land i Antarktis. Fjellet vart først sett og grovt kartlagd i 1909 av Den franske antarktisekspedisjonen under Charcot. Det vart kartlagd i 1936 av British Graham Land Expedition (BGLE) under John Rymill og vart fotografert frå lufta i 1940 av U.S. Antarctic Service (USAS). Namnet vart foreslått av oberst Lawrence Martin, etter Phineas Wilcox, styrmann på «Hero», som kaptein Nathaniel Palmer nytta då han utforska det antarktiske fastlandet sør for Deceptionøya i 1820.
Sirkumpolar utbreiing
Sirkumpolar utbreiing er eit utbreiingsområde hjå ein art eller ei biologisk gruppe som er meir eller mindre samanhengande rundt enten nord- eller sørpolen. Utbreiingsområdet kan ligge både i den tempererte og i den kalde sona. I ei snever tyding kan det visa til artar med utbreiing innanfor polarregionane.
Nokre døme på sirkumpolare dyreartar er rein, isbjørn , fjellrev , snøugle , snøsporv , praktærfugl , ringgås og fjelljo i nord, og weddellsel og adeliepingvin i sør. Nokre nordlege sirkumpolare vekstar er harerug, fjellpryd, polarreddik, raudsildre og strandarve.
NM i orientering 1988/langdistanse
Noregsmeisterskapen i orientering 1988 i langdistanse vart avvikla 19. juni ved Hegra festning i Stjørdal i Nord-Trøndelag. Løypa for menn var 25 km lang, kvinneneløypa 16 km.
Steinvendarar
Steinvendarar er to fugleartar i den biologiske slekta Arenaria i snipefamilien. Dei er mykje nærskylde til småsniper i slekta Calidris.
Skildring
Begge fuglane er karakteristiske mellomstore vadefuglar, ca 22-25 centimeter lange. Dei er hekkefuglar i høy-Arktis, og er trekkfuglar. Desse tettbygde, kraftige fuglane har sterk nakke og nebb godt eigna til beiteteknikken dei nyttar. Som namnet tilseier, desse artane kan lett snu steinar eller tang på jakt etter skjulte virvellause dyr. Dei er sterkt knytt til kysten, og føretrekk steina strender framfor sand, og er ofte funne saman med andre vadarar som fjøreplytt.
Utsjånaden deira er slåande i flukt, med kvite flekker på rygg, venger og hale.
Artar
I hekkedrakta er dette ein prangande fugl, med eit svart-kvitt hovud, kastanjefarga rygg, kvit underside og raude bein. Den grålege vinterfjørdrakta er eigenleg brun over og kvit under.
Dette er ein generelt tillitsfulle fuglar og er opportunistiske i søk etter føde. I motsetnad til dei fleste andre vadarar kan dei leve av avfall, og har ein fenomenal liste over moglege matkjelder, inkludert kokos.
Læte frå arten er ein stakkato 'tøkk-tøkk-tøkk'.
Arten steinvendar er ein av artane som vert omfatta av avtalen Agreement on the Conservation of African-Eurasian Migratory Waterbirds, (AEWA).
Svartsteinvendar, Arenaria melanocephala, har ein liknande struktur som sin meir utbreidde slektning, men har svart overside og bryst, og kvit underside. Han har ei mykje meir avgrensa rekkjevidd enn steinvendar, hekkar i vestlege Alaska, og overvintrar hovudsakleg på stillehavskysten av USA.
Sophus Henrichsen
Sophus Septimus Henrichsen var ein norsk fysikar frå Kragerø.
Henrichsen tok reallærareksamen i 1871 og studerte 1878–79 fysikk i Berlin og Leipzig. 1873–1879 var han amanuensis ved det fysiske kabinettet ved universitetet i Kristiania, og frå 1890 overlærar ved Kristiania tekniske skole.
Columbia i Missouri
Columbia er ein by i delstaten Missouri med ikring 123 000 ibuarar. Byen er fylkessete i Boone County og hyser University of Missouri. Columbia vart grunnlagd i 1821 og er den sentrale byen i storbyområdet Columbia.
Sophus Henrichsen
Henrichsen offentleggjorde undersøkingar over den spesifikke varmen til vatnet og over magnetisme i organiske sambindingar i Annalen der Physik und Chemie. Ei av desse avhandlingane vart løna med Gullmedaljen til kronprinsen. Dessutan studerte han omnar, teori for tørking, og skreiv fleire lærebøker.
Anders Korsvold
Anders Olsson Korsvold var ein norsk byggmeister og gardbrukar på garden Fonna i Gulen.
Korsvold bygde Arnafjord kyrkje, Mjømna kyrkje på Mjømna i 1901, Gaupne kyrkje i Gaupne 1907 og den engelske  St. Olafs kyrkje i Balestrand. Han bygde også Fretheim hotell i Flåm i 1904, Maristuen hotell i Lærdal, Nystuen hotell på Filefjell, Hotel Mundal i Fjærland og Kviknes Hotell i Balestrand. Videre bygde han også gjestgjevarstaden på Skjerjehamn i 1891, prestegarden i Eivindvik (hus og løe) i 1905, lensmannshuset Solvang, bolighuset på Krossvoll.
Han døydde under eit opphald i Balestrand.
Tobeltelo
Tobeltelo (Charadrius vociferus) er ein mellomstor fugl i lofamilien som lever i Amerika. Slektsnamnet Charadrius er eit seinlatinsk ord for ein gulaktig fugl nemnt i Vulgata-Bibelen frå det fjerde hundreåret. Det stammar frå gamle greske kharadrios for ein fugl funne i ravinar og elvedaler (kharadra, «kløft»). Den spesifikke artsnamnet vociferus er latin og kjem frå Vox: «gråte» og ferre: «å bere».
Dei vaksne fuglane har brun rygg og venger, kvit buk og kvitt bryst med to svarte band. Overgumpen er oransje. Andletet og hetta er brun med ei kvit panne. Augeringen er oransjeraud. Ungane er reirflyktarar - i stand til å røre seg rundt umiddelbart etter klekking. Tobeltelo brukar ofte ein avleiingsmanøver mot predatorar nær reiret.
Skildring
Vaksne tobelteloer varierer i lengd frå 20-27 centimeter med eit vengespenn gjennomsnitt på ca. 61 cm. Kroppsvekta kan variere mellom 72 og 121 gram.
Tobeltelo har eit karakteristisk stort, rundt hovud, lang hale til lo å vere, lange, hudfarga bein og lange venger. Nebbet er kort, mørkt, og tjukt. Fjørdrakta er brun på oversida og kvit på buken og brystet; halsen er òg omgjeven av ein kvit krage. To store, mørke band omgjev det øvre brystet med eit ekstra band plassert på hovudet, som strekkjer seg over både panna og området over nebbet, det går òg rundt baksida av hovudet. Halen er brun med eit svart etterfølgt av eit kvitt endeband. Dei ytre halefjørene er kvite. Karakteristisk for arten er den fargerike raudoransje overgumpen som er synleg under flyging, samt kvite vengstriper som dei syner under flyging. Kjønna er nokså like, hofuglar har meir brunskjær i brystbelta, der hannfuglar har meir komplett svart farge. Ungfuglar liknar vaksne utan hekkedrakt, manglar dei brungule fjørkantane. Desse fuglane et hovudsakleg insekt.
Underarten C. v. peruvianus i Sør-Amerika skil seg frå nominatforma med trongare opning mellom dei mørke banda på brystet og med meir raudleg rygg. Denne forma er òg litt mindre enn nominatforma.
Hekkeområdet er frå Alaska i nord gjennom det meste av Nord-Amerika sørover til sentrale Mexico og Karibia. Dei overvintrar i USA, Sentral-Amerika og nordlege Sør-Amerika. Ein underart lever året rundt langs kysten av Ecuador og Peru.
Hekking føregår på tørre, opne område der vegetasjonen er kort eller fråverande, inkludert landbruksområde og enger. Om vinteren lever tobelteloer òg på kystnære våtmarksområde og strender.
Streiffuglar kjem år om anna til Vest-Europa, vanlegvis seint på året. Eit individ vart observert på Jomfruland ved Kragerø den 10. april 1974.
Den globale populasjonen av tobeltelo er rekna å vere over ein millionar individ, men minkande.
Heronbrunnen
Heronbrunnen er springvatn driven med vasstrykket i ei leidning som ligg lågare enn springvatnet. Brunnen er kalla opp og funnen opp av Heron av Alexandria. Han består av ei fonteneskål og under den to behaldarar halvveges fylt med vatn. Fonteneskåla står i samband med den vassfylte delen av den nedste behaldaren. Luftrommet i denne behaldaren står i samband med luftrommet i den øvste behaldaren. Frå den vassfylte delen av den øvste behaldaren går det eit røyr opp over fonteneskåla. Heller ein vatn i fonteneskåla øvst, renn det ned i den nedste behaldaren slik at lufta i begge behaldarane blir trykt saman og dermed pressar vatn frå den øvste behaldaren oppover så det dannast ein liten fontene over skåla.
Fonna
Fonna er ei øy utanfor Eivindvik i Gulen kommune. I gamal tid hadde øya hamn. Heimstad til Kirkebyggeren i Fonna.
Ein av dei første forsøk med torskeoppdrett i Gulen var Kåre Håvåg med selskapet Fonnafisk på Fonnøya ved Eivindvik på 1980-talet.
Folketalsutvikling:
Bill Ward
William Thomas Ward er ein engelsk trommeslagar og songar. Han var ein av grunnleggjarane og den opphavlege trommeslagaren i heavy metal-bandet Black Sabbath. Ward var med på å grunnleggja Black Sabbath i 1969 saman med bandkollegaene Ozzy Osbourne (vokalist), Tony Iommi (gitarist) og Geezer Butler (bass).
Halvtone
Halvtone er den minste avstanden ein kan ha mellom to tonar i det tempererte, kromatiske tonesystemet. Ein halvtone kan til dømes vera avstanden mellom for tonen C og tonen ciss.
Radio New Zealand
Radio New Zealand (maori Te Reo Irirangi o Aotearoa) er ein allmennkringkastar av radio på New Zealand. Den noverande organisasjonen blei skipa som ein Crown entity (statleg organisasjon) i 1995.
Kanalar
Hovudkanalen Radio New Zealand National når nesten kvar innbyggjar i New Zealand, og blir send døgnet rundt. Kanalen omfattar nyheiter, samfunns- og kulturstoff, medrekna drama og musikk. Hovudspråket er engelsk, men nokre av sendingane er på maori.
Radio New Zealand International (RNZI) sender nyheiter og informasjon på kortbølgje i Sørstillehavet.
Radio New Zealand News er ein rein nyheitskanal. Parliamentary Broadcasts sender frå møte i Det newzealandske parlamentet.
Radio New Zealand Concert har rundt 85 % musikkinnhald, med hovudvekt på klassisk musikk i tillegg til jazz, samtids- og verdsmusikk.
Alle kanalane er tilgjengelege på Internett.
Fundamentalteoremet i algebra
Fundamentalteoremet i algebra seier at kvart og eit polynom i éin variabel med komplekse koeffisientar har minst éit komplekst nullpunkt.
Rekursivt kan ein vise at ein n-te-grads polynomlikning med komplekse koeffisientar har eksakt n røter, når ein tek omsyn til multiplisiteten til rota.
Døme
Ei andregradslikning
har alltid to røter. Desse er
Dersom uttrykket under rotteiknet er
Sportsklubben Brann i 1963
Sesongen 1963 var den første sesongen etter den norske eliteserien vart endra til ti lag og kalla 1. divisjon. Brann vart seriemeistrar dette året, for andre året på rad, men det skulle ta 43 år til Brann tok gullet på ny, i 2006.
Brann deltok òg i Norgesmeisterskapen i fotball for menn 1963, men vart slått ut i fjerde runde.
Forsesongen
Dette var den første fotballsesongen i Noreg som gjekk frå våren til hausten og Brann byrja utetreninga denne sesongen 8. januar på Brann Stadion, men is- og snø dekka banane i Bergensområdet.
Sesongbilettane i 1963 kosta 100 kr, som var dyrt for folk flest på denne tida. Tinginga måtte skje skriftleg. Kortet gav tilgjenge til dei ni heimekampane, og forkjøpsrett til privat- og cupkampar, i tillegg til eventuelle landskampar på Brann Stadion. Brann hadde selt 400 partoukort i 1962 og håpa å selje meir denne sesongen ved å tilby avbetaling på billettane. Med dette ønskte ein å kunne finansiere sitjetribune under tak på eine langsida av Brann Stadion.
Den første treningskampen til Brann gjekk mot eit samansett krinslag frå Rogaland på Figgjo i Stavanger, mellom anna med landslagskeeperen Olav Nilsen. Den faste keeperen Ivar Farestvedt og angrepsspelaren Roald «Kniksen» Jensen var begge skadde til kampen. Det var venta mykje publikum til kampen, men banen var dekt med is og snø, og banemannskapet kjempa hardt for å få banen spelbar. Halvparten av overskotet etter kampen gjekk til -spelaren Håkon Kindervaag, som måtte amputere eine foten. Kring tusen tilskodarar møtte opp. Brann vann kampen 5-1 etter å ha leia 4-0 til pause. Rolf Birger «Pesen» Pedersen scora tre mål, og Roald Jensen scora to. Jensen skal ha teke det forsiktig sidan han hadde vore skadd og det var tvilsamt om han skulle spele kampen i det heile. Kampen føregjekk på eit hardt islag, men Brann stilte i kortbukser og korterma skjorte, medan Rogalandslaget stilte i lange treningstøy i første omgangen. I andre omgangen kom òg Rogalandslaget ut på banen i korte drakter.
I mars kom Bjørn Odmar Andersen til klubben frå. Han avtente verneplikta si då og ønskte å gjere dette ved Haakonsvern, og samstundes spele for Brann.
Ein planlagd treningskamp mot Ørgryte i Gøteborg den 10. mars vart ikkje noko av, då reisa vart for dyr og Ørgryte ikkje kunne binde seg til ein returkamp i Bergen seinare på året. Heller ikkje ein potensiell treningskamp mot Aalborg i Danmark vart noko av. 31. mars var det planlagt ein treningskamp mot i Stavanger, men telen sat hardt i grasbanen, og reservebanen var dekt av is og snø. Viking meinte at dei ikkje kunne invitere Brann til å spele på grus og kampen vart avlyst. 2. april starta ei lynturnering for lag kring Bergen. Brann møtte i første runde og gjekk vidare på straffesparkkonkurranse (3-1) etter at kampen enda 0-0. Brann stilte med eit B-prega lag. Årstad burde derimot ha vunne etter å ha fått ei scoring annullert «ved en misforståelse mellom dommeren og linjemannen». Ballen hadde vore over mållinja, linjemannen såg det, men markerte det ikkje etter regelverket, som tredde i kraft akkurat den veka. Brann meinte i ettertid at Årstad burde få lov å gå vidare i cupen, men dette vart det ikkje teke omsyn til. Brann møtte då i neste kamp, men tapte denne 1-0. Varegg gjekk vidare og vann 6-4 mot i finalen av 1. avdeling.
Lidskjalv
Lidskjalv (norrønt Hliðskjálf) er høgsetet til Odin i norrøn mytologi. Det står i borga hans Valaskjalv i Åsgard. Frå setet ser Odin ut over heile verda, og veit kva kvart menneske gjer. Lidskjalv er omtalt i Den yngre Edda (Gylvaginning), og er også nemnd i dei eldre eddadikta Grimnesmål, der Odin og Frigg sit i høgsetet, og Skirnesmål, der Frøy lurer seg til å sitja der og ser jotunkvinna Gjerd.
Klinaelva
Klina (serbisk Клина; albansk Klina) er ei elv i Kosovo, ei 62 km lang sideelv til Kvite Drin frå venstre. Ho renn berre innanfor sjølve Kosovo.
Sportsklubben Brann i 1963
Forsesongen
Berre nokre dagar seinare spelte Brann den første kampen for sesongen på Brann Stadion føre 8 800 tilskodarar i ein treningskamp mot. Etter at Skeid hadde vore best i første omgangen, vann Brann 4-0 etter scoringar av mellom andre Kniksen og Pesen. Alt tirsdag 9. april spelte Brann mot. Etter at Bjørn Odmar Andersen scora i debutkampen sin, Brann leia 1-0 til pause og auka til 2-0 kort tid etter, enda kampen uavgjort 2-2. Etter påske vart det spelt treningskamp mot på Brann Stadion føre 11 500 tilskodarar. Kampen enda 0-0, men var prega av stygt spel og Roald «Kniksen» Jensen vart utvist tidleg i andre omgangen etter å ha blitt felt av Arild Gulden på veg fram i angrep og svara med å skubbe han overende. Bergens Tidene var ikkje nådig og skreiv: ''«Hvis man vil gjøre fotballen til en pøbelsport, er det bare å fortsette på den galei man har slått inn på...I går hadde man bare en ekkel følelse av at det var amatører som var ute og lekte barskinger. Det var smågutter som skrev stygge ord på veggen og mente de var noe til karer. Og så var det tvert om bare latterlige.»'' Berre ei veke seinare spelte Brann mot Lyn att på Ullevaal Stadion i siste treningskampen før sesongen starta. Dei tapte då 2-0 etter to seine Lyn-scoringar.
Lidskjalv
Snorre Sturlason skriv i Edda: «Þar er einn staðr, er Hliðskjálf heitir, ok þá er Óðinn settist þar í hásæti, þá sá hann of alla heima ok hvers manns athæfi ok vissi alla hluti þá er hann sá.» Omsett: «Det er ein stad som heiter Lidskjalv; og når Odin sette seg i høgsetet der, då såg han ut over alle heimsbolkar, såg kva kvar mann tok seg føre, og mintes sidan alt han såg.»
Klinaelva
Klina spring ut på søraustsida av Suva Planina, sør for den kunstige innsjøen Gazivode i elva Ibar. Mellom landsbyane Tušilje og Ovčarevo tar Klina imot den største sideelva si, Move. Langs den nedre delen av elva går ein del av den transbalkanske jernbanen mellom Pristina og Peć. Elva renn inn i byen Klina og like etter munnar ho ut i Kvite Drin.
Sportsklubben Brann i 1963
Vårsesongen
Brann opna sesongen borte mot nyopprykka, som spelte i 1. divisjon for første gongen. Sidan dei møtte serievinnarane frå året før, møtte over ti tusen tilskodarar opp for å sjå kampen som Gjøvik-Lyn vann 2-0. Dette var tredje kampen til Brann på rad utan scoring. Roald «Kniksen» Jensen vart passa ekstra godt på av venstrevingen til Gjøvik-Lyn, Knut Solbrækken, eller «Kniksen med frakk», som Bergens Tidene skreiv. Han fekk derfor ikkje utretta stort i kampen.
Klinaelva
Elva har eit stort potensiale for produksjon av vasskraft, men dette er ikkje utbygd. Klina høyrer til nedslagsfeltet til Adriahavet og har sjølv eit nedslagsfelt på 393 km².
Sportsklubben Brann i 1963
Vårsesongen
I den første heimekampen for året gjekk det derimot særs mykje betre for Brann, som slo heile 8-1. Det var mykje snakk om taktikk før kampen og om Frigg kom til å markere ut Roald «Kniksen» Jensen slik Gjøvik-Lyn hadde klart i den første kampen. Anders Svela fekk i oppgåve å punktmarkere Jensen, men fekk etter kort tid magekrampe slik at han måtte bytast ut alt etter ti minutt med Tore Børrehaug, som ikkje hadde suksess med markeringsoppgåva si. Børrehaug vart springande mykje mellom og Brann-åtaket fekk mykje rom og tok ein storsiger føre 17 000 tilskodarar med tre mål av Kniksen før pause.
Den tredje runden vart spelt borte mot fredag 11. mai. Kampen kom i gang i flotte sommartemperaturar og etter 2-0 til Lyn og ei redusering til 2-1 av Brann tidleg i første omgang, vart kampen avbroten av dommaren etter berre 20 minutt på grunn av eit kraftig torevêr og eit skybrot som dekka heile banen med vatn. Det var snakk om å spele omkampen alt dagen etter, men sidan alle spelarane på denne tida var amatørar, kunne ikkje Brann stille med det beste laget sitt då fleire av spelarane måtte heim og på jobb dagen etter. Kampen vart derfor utsett til 30. mai, då resultatet vart det same som då den første kampen vart avbroten, 2-1 til Skeid.
Den fjerde runden vart spelt på Brann stadion mot. Bergenspressa hadde håp om ei gjentaking av kampen mot Frigg, sidan Fredrikstad hadde hatt ein ganske dårleg start på sesongen. Føre over 20 000 tilskodarar tok derimot Fredrikstad kommandoen og gjekk opp i 1-0 leiing like før pause med Per Kristoffersen. Dei dominerte òg det meste av andreomgangen før Rolf Birger Pedersen sprang med ballen over heile banen og aleine med keeper sette ballen i mål til utlikning for Brann, ti minuttar før slutt. Det var stor semje blant publikum om at Brann hadde vore heldige og Bergens Tidende skreiv: ''«I den halvtimen av andre omgang da Fredrikstad herjet som verst med dem, kunne man registrere et merkelig biologisk fenomen. Samtidig som Brann-spillerne fløy omkring som forskremte høns, stakk de billedlig hodet i sanden som strutser og håpet at faren skulle gli over. Skjønt sand og sand - det var i en bløt gjørme de søkte tilflukt»''. Det hadde regna mykje i tida før kampen.
4. juni 1963 var det landskamp på Brann Stadion mellom Noreg og Skottland. Noreg vann kampen overraskande 4-3 føre 17 000 tilskodarar.
Etter den dårlege perioden til Brann i mai var det klart at noko måtte gjerast. Trenar Oddvar Hansen sette derfor inn to debutantar på laget som skulle møte den 9. juni, nemleg Tore Nortvedt og Torgeir Hauge. Dette såg ut til å gjere godt, for Brann vann kampen 3-0. Kampen vart spelt i nydeleg sommarvêr og rett etter kampen vart Brannspelarane - framleis i Branndraktene - køyrde rett til badestranda. Framgangen heldt fram mot på heimebane 16. juni, då Brann vann heile 7-1, med to mål kvar av Rolf Birger Pedersen og Roald «Kniksen» Jensen og eit kvar av nykomaren Torgeir Hauge, Roald Paulsen og Bjørn Odmar Andersen. Bergens Tidende var likevel ikkje særleg imponert og skreiv mellom anna: ''«Ingen skal tro at det var et wonderteam som lekte seg til seieren. Det var nok atskillig å ergre seg over - for mye vil som kjent ha mer.»'' Framgangen heldt fram med bortesiger 4-2 mot 24. juni på Bislett stadion.
I juni spelte 'Brann òg to cupkampar. I 1. runde slo dei 7-0 på Krohnsminde og i 2. runde heile 9-0 på Brann Stadion, der Kniksen scora fem av måla.
Sommarpause
Etter kampen mot Vålerengen var det sommarpause. Denne brukte Brann med å spele ein kamp i Djervs jublieumsturnering, i høvet 50 årsjubileet til klubben. Dei møtte Os på Brann stadion 27. juni og vann 3-1. Veka etter spelte Brann treningskamp på stadion mot danske Sydjyske Fodbold Alliance og vann 4-0. Berre to dagar seinare, 5. juli, spelte Brann mot på Brann stadion i Tranes jubileumsturnering. Brann vann kampen 2-1 med eit reserveprega lag. Tidleg i juli drog Brann to veker på treningsleir i Etne. Det var opphavleg meininga at dei skulle fokusere på trening, men enda opp med å spele fem treningskampar mot Åkra, Etne, Odda, Halsnøy og eit krinslag frå Sunnhordland. Mot Halsnøy vann dei heile 17-0.
I sommarpausen byrja òg ei utbygging av Brann stadion, då det vart bygd ståtribune i den søraustre svingen, der det tidlegare berre hadde vore ein skråning. Det vart òg planlagd for ein sitjetribune som skulle stå ferdig til våren 1964.
Haustsesongen
Brann starta haustsesongen med heimekamp mot Gjøvik-Lyn 28. juli. Etter tap i vårkampen fekk Brann revansje med ein 3-1 siger i ein noko amper kamp.
I mars hadde Brann fått tilbod om å spele treningskamp mot nederlandske DOS frå Utrecht i august. DOS var då trent av Willy Kment som hadde vore norsk landslagstrenar fram til 1962. Dette vart stadfesta tidleg i juli. Dette vart sidan stadfesta og datoen for privatkampen vart sett til 2. august. Den nederlandske landslagsspelaren van der Linden spelte mellom anna på dette laget. To dagar før møtte dei Vålerengen og slo dei 7-2. Føre 8 000 tilskodarar vann nederlendarane 3-1.
Den første bortekampen denne hausten gjekk mot Frigg, som Brann hadde knust 8-1 på våren. Frigg fekk derimot revansje og vann 4-3 etter at Brann hadde leia kampen to gonger. Sigersmålet skal ha vore av tvilsam art då Steinar Johannesen på Frigg skaut ballen i underkanten av tverrliggaren og ned føre mållinja. Dommaren dømde ballen i mål. Brann drog så til for den tredje runden i cupen og gjekk vidare med 2-1 etter å ha hamna under etter berre to minuttars spel.
Brann låg no på fjerdeplassen og skulle møte Skeid heime. Bergenspressa var framleis oppteken av at Brann ikkje måtte unngå nedrykk, for det var ikkje mange poeng ned til nedrykksplassen. Brann vann heimekampen 2-1 etter at Skeid hadde spelt heile andreomgangen med ein mann mindre etter å ha gjort alle byta sine og Jan Gulbrandsen måtte ut med strekk. Dei klatra då til tredjeplassen, tre poeng bak Lyn på første. Brann drog så til Fredrikstad der dei etter scoring tre minuttar ut i kampen berre klarte 1-1. . Kniksen scora begge måla til Brann i heimesigeren mot Viking 24. august, der dei vann 2-1. Dette var den 200. kampen til Rolf Birger Pedersen for Brann.
September vart starta med tap i fjerde runde av cupen for tredjedivisjonslaget frå Oslo. Sagene vann 1-0 etter eit massivt Brannpress som ikkje resulterte i mål, inkludert ein straffemiss av Kniksen. Siste gongen desse laga møtte kvarandre, i fjerde runde i 1953, hadde Sagene òg slått ut Brann og ein snakka om at Brann hadde eit Sagene-kompleks. Bergens Tidende konkluderte med at Brann hadde undervurdert motstandaren.
Brann låg fire poeng bak serieleiaren Lyn i byrjinga av september, men 8. september møttest dei to laga til ein avgjerande kamp på Ullevål stadion. Med siger kunne Lyn i praksis sikre seriemeisterskapen. Brann spelte derimot ein av dei beste kampane sine denne sesongen og vann 3-1. Oslo-avisene meinte at dette kunna ha vore den beste kampen til Brann sidan krigen, medan Bergens Tidende skreiv «Lyn ble spurv i tranedans i toppmøtet mot Brann på Ullevål». Lyn-fansen meinte at det hadde vore feil av Lyn å leggje kampen til Ullevål og ikkje Bislett som vanleg. Brann var no berre to poeng bak Lyn i kampen om seriemeisterskapen med tre kampar att og ein var samde om at begge laga hadde eit tøft program.
I den nest siste serierunden spelte Brann borte mot Sarpsborg. Brann fekk berre med seg eitt poeng i kampen som enda 1-1, men samstundes tapte Lyn borte mot Gjøvik/Lyn og Brann toppa dermed framleis tabellen, eitt poeng føre Lyn. Brann kunne dermed sikre gullet med siger i siste heimekampen mot Vålerengen den 13. oktober. Brann trengde berre å unngå å tape for å ha god sjansen på gullet. Brann hadde mykje betre målskilnad enn Lyn, og hadde Brann spelt uavgjort, måtte Lyn ha vunne med minst ti mål for å gå forbi. Brann slo derimot Vålerengen 3-1 etter to tidlege scoringar i første omgang.
Brann ønskte ikkje å avslutte sesongen med siste seriekampen og planla ein privatkamp mot og ein turné til Nederland og Tyskland i november. Fleire Oslo-lag ønskte òg å møte Brann til treningskamp. I tillegg var det snakk om at landslaget skulle spele treningskamp mot Brann før dei skulle spele mot Sveits og Skottland. Det vart aldri noko av turneen i Nederland og Tyskland, og heller ikkje ein mogeleg kamp i Skottland vart noko av, så Brann skrinla heile utanlandsturen sin denne hausten. Det var likevel planen å trene fram til jul, og spele fleire kampar om vêret tillet det.
Kampen mot Bodø/Glimt vart spelt 20. oktober og enda 3-0 til Brann. 9. november spelte Brann mot cupmeistrane på Brann stadion. Sidan det var tidleg mørkt på denne tida, vart det sett opp provisoriske flaumlys og kampen gjekk seint på ettermiddagen denne laurdagen. Skeid feide over Brann og vann heile 7-0 føre kring 8 000 tilskodarar. Berre tre dagar seinare spelte Brann mot det norske militærlandslaget. Kampen enda 4-4 etter at Brann hadde leia 3-0. Denne kampen gjekk òg i flaumlys.
Vinter
Inn:
Ut:
Brann 2
Andrelaget til Brann spelte i ein regional pokalserie.
Gullgravar
Gullgravar er ein person som leitar etter gull. Det kan visa til einskildpersonar som vaskar etter gull i vatn, eller som grev etter det i grunnen. Dette kan ein driva med som yrke eller hobby.
I overført tyding kan «gullgravar» eller «golddigger» også visa til kvinner som vil gifta seg med rike menn.
Yule Peak
Yule Peak er eit lite, men kjenneleg pyramideforma fjell i Antarktis på 750 moh. Det ligg ved vestenden av Bermel Peninsula ved Bowman Coast. Fjellet vart fotografert frå lufta av Lincoln Ellsworth den 21. og 23. november 1935, og vart kartlagd frå desse bileta av W.L.G. Joerg. Det vart kartlagd av Falkland Islands Dependencies Survey (FIDS) i desember 1958 og fekk namnet sitt på grunn av at juledag 1958 vart feira av eit hundesledelag frå FIDS nær denne toppen.
Néda i Messinía
Néda (gresk Νέδα) er ein landsby i periferieininga Messinía i periferien Peloponnes i Hellas. Néda var hovudsete i den tidlegare kommunen Íra, som no er ei kommunaleining i kommunen Ikhalía. Landsbyen har namn etter elva Néda.
Belize City
Belize City er ein by i Belize med om lag 50 000 innbyggjarar. Han ligg ved munningen av Belize-elva i Det karibiske havet, og er den viktigaste hamnebyen i landet. Belize City er òg eit økonomisk og industrielt senter i Belize. Han var hovudstad i dåverande Britisk Honduras fram til 1970, då denne blei flytta til Belmopan etter store orkanøydeleggingar ni år tidlegare.
Belize City blei grunnlagd av britar som Belize Town på 1600-talet i ein liten mayaby kalla Holzuz. Byen blei også heim for ei stor gruppe afrikanarar som var henta inn som slavar.
Byen var ei naturleg utskipingshamn for tømmeret av mahogni, kampeche og ziricote som blei vunne ut i området. Det voks fram sagbruksindustri og fiskeforedling her.
Byen har typisk karibisk arkitektur. Han blei hardt råka av dei orkanane «Hattie» i 1961 og «Greta» i 1978. Skadane etter Hattie førte til flyttinga av hovudstadentil Belmopan i 1970.
Belize City har universitet og den einaste internasjonale flyplassen i Belize.
NM i sykling 1973 på landeveg
Noregsmeisterskapen i landevegssykling 1973 fann stad i Tønsberg laurdag 11. august 1973.